ไฟแนนซ์ทูเดย์
&#8220;ทางเดียวที่จะถึงเส้นชัย คือก้าวต่อไปข้างหน้า&#8221;
29 ม.ค. 2556

“ทางเดียวที่จะถึงเส้นชัย คือก้าวต่อไปข้างหน้า”
...จุ๊ๆ เชื่อหรือไม่นับจากวันที่ 1 ธ.ค. 2555-20 ม.ค. 2556 เงินทุนต่างประเทศไหลเข้าตลาดตราสารหนี้ไปแล้ว 1 แสนล้านบาท และกว่า 90% เป็นพันธบัตรระยะสั้นเสียด้วย สะท้อนว่าเข้ามาหากินจากส่วนต่างดอกเบี้ยและส่วนต่างค่าเงินล้วนๆ เจ้าค่ะ คนที่ดูแลจะทำอย่างไรชวนติดตาม 
...การประชุม ครม. วันที่ 29 ม.ค.นี้บิ๊กแป๊ะสนธยา คุณปลื้ม รมว.วัฒนธรรม เดินหน้าของบฟื้นฟู บูรณะ ซ่อมแซมโบราณสถานที่เสียหายจากน้ำท่วมอีก 70.9 ล้านบาท จากที่ได้รับอนุมัติมาแล้ว 137.5 ล้านบาท คราวนี้ของบกลางไปบูรณะวัดป่าโมกวรวิหาร อ่างทอง วัดเกาะพญาเจ่ง นนทบุรี บูรณะวัดกู้ พัฒนาโบราณสถาน วัดโพธิ์ประทับช้าง พิจิตร ซ่อมแซมอาคารศูนย์บริการนักท่องเที่ยวเวียงกุมกาม เชียงใหม่ บูรณะโบราณสถาน วัดชลอ นนทบุรี งานซ่อมแซมระบบกล้องวงจรปิด อุทยานประวัติ ศาสตร์วัดพระศรีสรรเพชญ์ คุ้มขุนแผน วิหารหลวงพ่อมงคลบพิตร พระราชวังโบราณสำนักงานอุทยานฯ ลานจอดรถนักท่องเที่ยว พระนครศรีอยุธยา และบูรณะวัดพระยาศิริไอศวรรย์ กทม.
...กระทรวงการคลังได้ยกร่างกฎหมายในรูปพระราชบัญญัติ (พ.ร.บ.) ให้อำนาจกระทรวงการคลังกู้เงินเพื่อการลงทุนโครงสร้างพื้นฐานวงเงิน 2 ล้านล้านบาท ระยะเวลาการกู้ 7 ปี เพื่อลงทุนในโครงสร้างพื้นฐานตามคณะกรรมการยุทธศาสตร์เพื่อการฟื้นฟูและสร้างอนาคตประเทศ (กยอ.) ที่มี ดร.โกร่งวีรพงษ์ รามางกูร เป็นประธานกำหนด 
แหล่งเงินกู้ที่จะนำมาลงทุนมาจาก 5 ส่วน 1.เงินงบประมาณ 205,127 ล้านบาท 2.เงินรายได้ 184,401 ล้านบาท 3.เงินกู้ในประเทศ 1,124,834 ล้านบาท 4.เงินกู้ต่างประเทศ 449,172 ล้านบาท 5.จากการเปิดให้เอกชนร่วมลงทุนระหว่างภาครัฐกับเอกชนในรูปแบบ PPP 310,822 ล้านบาท
...ประภาส ทองสุข ผู้ช่วยกรรมการผู้จัดการใหญ่ ด้านสื่อสารองค์กร ธนาคารซีไอเอ็มบี ไทย ฝากบอกมาว่า ปีนี้ซีไอเอ็มบีให้ความสำคัญกับโซเชียลมีเดียมากขึ้น ด้วยแคมเปญใหญ่ “ASEAN Race แข่งสนุก บินสนั่น ทั่วอาเซียน” เพื่อให้สมาชิก CIMB Thai Fanpage ร่วมกิจกรรมสนุกๆ เกี่ยวกับภูมิภาคอาเซียน ลุ้นรับของรางวัลทั้งสิ้น 625 รางวัล มูลค่ากว่า 6.5 แสนบาท สนใจติดตามได้ที่ www.facebook.com/cimbthai